SCC แต่งตั้งผู้บริหารระดับสูง มีผลตั้งแต่ 1 ม.ค.59
SCC แต่งตั้งผู้บริหารระดับสูง “พิชิต ไม้พุ่ม” ดำรงตำแหน่งผู้ช่วยผู้จัดการใหญ่อาวุโส-กรรมการผู้จัดการใหญ่สายธุรกิจซิเมนต์-ผลิตภัณฑ์ก่อสร้าง และตั้ง “ชนะ ภูมี” เป็นผู้ช่วยผู้จัดการใหญ่-ปฏิบัติการ เอสซีจี ซิเมนต์-ผลิตภัณฑ์ก่อสร้าง มีผลตั้งแต่ 1 ม.ค.59
23 ธ.ค. 2558

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า คณะกรรมการบริษัทได้มีมติอนุมัติแต่งตั้งผู้บริหารระดับสูงของบริษัทได้แก่ นายพิชิต ไม้พุ่ม ยังคงดำรงตำแหน่ง ผู้ช่วยผู้จัดการใหญ่อาวุโส เอสซีจี และกรรมการผู้จัดการใหญ่ เอสซีจี ซิเมนต์-ผลิตภัณฑ์ก่อสร้าง
โดยให้พ้นจากดูแลงานในตำแหน่งผู้ช่วยผู้จัดการใหญ่-ปฏิบัติการ เอสซีจี ซิเมนต์-ผลิตภัณฑ์ก่อสร้าง และตั้งนายชนะ ภูมี เป็นผู้ช่วยผู้จัดการใหญ่-ปฏิบัติการ เอสซีจี ซิเมนต์-ผลิตภัณฑ์ก่อสร้าง ทั้งนี้ การแต่งตั้งดังกล่าวมีผลตั้งแต่วันที่ 1 มกราคม 2559 เป็นต้นไป